En 17-årig dreng blev i aftes bragt til behandling på Rigshospitalet efter et internt opgør i Sandholmlejren.

Den 17-årige blev behandlet for knivlæsioner, men Nordsjællands Politi ønsker ikke i øjeblikket at give nærmere oplysninger om skadernes omfang.

Politiet blev alarmeret kort før 18.30, da fire – fem personer var kommet i voldsomt slagsmål på centret og man anholdt på stedet tre drenge i alderen 15, 16 og 17 år, der alle sættes i forbindelse med knivstikkeriet.

Henrik Suhr, pressekoordinator ved Nordsjællands Politi, siger til Ekstra Bladet, at det endnu ikke er afgjort, om de tre skal fremstilles i grundlovsforhør.

Han ønsker i øvrigt ikke at udtale sig om baggrunden for overfaldet.

- Vi foretrækker først at vurdere, om vi vil kræve en eller flere af de anholdte varetægtsfængslet, siger han.

I givet fald vil grundlovsforhøret foregå i Retten i Hillerød.

Såret betjent ringede selv til sin kone efter drabsforsøget i Sandholm

Her angriber sigtet asylansøger svensk minister

Se også: DF: Spær afviste radikaliserede asylansøgere inde

Sigtet for drabsforsøg på betjent: Var han inspireret af terroristen Omar?

Betjent stukket ned i Sandholmlejren